text: Nordsøen bruges som skraldespand
  07 juli 2011 kl. 09.29
  Tyve tusinde tons affald havner hvert år i Nordsøen, og meget af det bliver skyllet op på strandene.
  Opgørelsen af affaldsmængden kommer fra Kommunernes Internationale Miljø Organisation (KIMO).
  Organisationen opfordrer nu sejlere og strandgæster til større omtanke, når de skal af med deres affald.
  Organisationen har udgivet en folder, som opfordrer badegæster på Vestkysten til ikke at smide deres affald på stranden eller i havet. 
  20.000 tons affald svarer til en halv million husholdnings-containere  fyldt med 40 kg affald.
  Vestkyst-kommunerne har en betydelig udgift til at samle affald op på strandene.
  